

Številka: 0132-43/2025/1

Ljubljana, 12. avgust 2025

Na podlagi 15. oziroma 16. člena Poslovnika Sveta za radiodifuzijo (Uradni list RS, št.: 14/07 in 92/15)

**s k l i c u j e m**

**40. redno sejo Sveta za radiodifuzijo (v nadaljevanju: Svet),**

**ki bo v torek, 19. avgusta 2025, ob 16.30 uri, na sedežu Sveta, v prostorih Agencije za komunikacijska omrežja in storitve Republike Slovenije, Stegne 7, v Ljubljani**

**(II. nadstropje, velika sejna soba)**

**P r e d l a g a n i d n e v n i r e d :**

1. Določitev dnevnega reda 40. redne seje Sveta – predlog v sprejem;
2. Potrditev zapisnika 39. redne seje Sveta – predlog v sprejem;
3. Potrditev zapisnika 5. korespondenčne seje – predlog v sprejem;
4. Potrditev dopolnitve zapisnika 37. redne seje Sveta – predlog v sprejem;
5. Prejeta vloga izdajatelja radijskega programa Rock Maribor, družbe Šprah d.o.o., za prenos dovoljenja za izvajanje radijske dejavnosti – v predhodno mnenje;
6. Prejeta vloga družbe SMART MONEY GROUP, svetovanje in investiranje, d. o. o., za pridobitev več kot dvajset odstotkov lastninskega ali upravljavskega deleža oziroma deleža glasovalnih pravic v premoženju gospodarske družbe RADIO NET, podjetje za trgovino in storitve, d. o. o., izdajateljice radijskega programa Radio NET FM (vpisan v razvid pod. št. 276) – v predhodno mnenje;
7. Razno.

dr. Jurij Franc Tasič

 predsednik Sveta za radiodifuzijo

Vabljeni:

* člani Sveta;
* mag. Marko Mišmaš, direktor Agencije za komunikacijska omrežja in storitve Republike Slovenije;
* dr. Blaž Mazi, generalni direktor Direktorata za medije, Ministrstvo za kulturo.

V primeru zadržanosti vas prosimo, da to sporočite na elektronski naslov srdf.box@akos-rs.si.

Zainteresirane nevabljene osebe lahko interes za udeležbo izrazijo s predhodno najavo najkasneje do vključno ponedeljka, 18. avgusta 2025 (do 9. ure) na elektronski naslov srdf.box@akos-rs.si.

Najavljene osebe bodo najkasneje 18. avgusta 2025 do 16. ure preko elektronske pošte obveščene, ali se seje lahko udeležijo ter pod kakšnimi pogoji. Svet si pri tem pridržuje pravico deloma ali v celoti navzočnost predstavnikov zainteresirane javnosti na seji kadarkoli omejiti oziroma določiti morebitne prednostne kriterije za udeležbo (prednost bodo predvidoma dobile osebe, ki jih vsebinska obravnava pri posamezni točki dnevnega reda neposredno zadeva). Zainteresirane nevabljene osebe, prisotne na seji, ne morejo sodelovati pri razpravi, razen če so izrecno vabljene k besedi s strani Sveta.